Il-Kummissarju għas-Saħħa fl-Uffiċċju tal-Ombudsman qed jappella lil żewġ unjins li għandhom direttivi fis-seħħ bħalissa sabiex jissospendu dawn id-direttivi peress li hija ħaġa "inumana" li l-pazjenti jintużaw bħala arma. Fi stqarrija, il-Kummissarju għas-Saħħa Charles Messina wera tħassib fuq id-direttivi għaddejjin bħalissa fir-Residenza San Vinċenz de Paule, biex il-ħaddiema ma jaħslux u ma jqandlux ir-residenti, u fil-Klinika tal-Onkoloġija Sir Anthony Mamo, fejn huma limitati n-numru ta' pazjenti tal-kanċer li jidħlu. Fil-każ ta' San Vinċenz de Paule, il-Kummissarju stqarr li ma jistax jifhem kif ir-residenti ma jiġux maħsula għal ġranet sħaħ, peress li dan mhux biss iwassal li jiżviluppaw feriti peress li mhumiex jitniżżlu mis-sodda, imma wkoll li jkollhom inkonvenjenzi kbar u nuqqas ta' dinjità. Żied jgħid li f'dan ir-rigward, il-Qrati, f'każijiet simili, laqgħu Mandat ta' Inibizzjoni għaliex id-direttivi jmorru kontra l-interess tal-pazjenti u jistgħu jipperikolawlhom saħħithom. Dwar id-direttivi f'Sir Anthony Mamo, il-Kummissarju spjega li minħabba fihom, il-pazjenti qed jintbagħtu fis-swali ġenerali tal-Isptar Mater Dei fejn jista' jkun hemm nuqqas ta' speċjalizzazzjoni f'dan il-qasam. Huwa qal, "Minkejja dawn id-direttivi l-Ministeri konċernati ma tantx jidhru li huma preokkupati għaliex għaddew xhur minn mindu bdew id-diskussjonijiet." Appella lill-Ministeri biex jieħdu passi biex tissolva s-sitwazzjoni, u anke lill-unjins biex jissospendu d-direttivi li qed jaffettwaw lill-pazjenti u mhux lill-amministrazzjoni. Diżgwid bejn l-MUMN u l-Kummissarju tas-Saħħa "Il-Kummissarju tas-Saħħa Mentali missu żar Monte Karmeli qabel tkellem" – MUMN Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60799c524a94e_rand.td-a-rec-img{text-align:left}.td_uid_3_60799c524a94e_rand.td-a-rec-img img{margin:0 auto 0 0}